LIETUVOS RESPUBLIKOS VIDAUS REIKALŲ MINISTRO

ĮSAKYMAS

DĖL LIETUVOS RESPUBLIKOS VIDAUS REIKALŲ MINISTRO 2005 M. RUGSĖJO 13 D. ĮSAKYMO NR. 1V-291 „DĖL ĮTARIAMŲ, KALTINAMŲ IR TEISTŲ ASMENŲ ŽINYBINIO REGISTRO ĮSTEIGIMO BEI JO NUOSTATŲ PATVIRTINIMO“ PAKEITIMO

2011 m. balandžio 26 d. Nr. 1V-305

Vilnius

Pakeičiu Įtariamų, kaltinamų ir teistų asmenų žinybinio registro nuostatus, patvirtintus Lietuvos Respublikos vidaus reikalų ministro 2005 m. rugsėjo 13 d. įsakymu Nr. 1V-291 „Dėl Įtariamų, kaltinamų ir teistų asmenų žinybinio registro įsteigimo bei jo nuostatų patvirtinimo“ (Žin., 2005, Nr. 112-4114):

1. Išdėstau 2 punktą taip:

„2. Registras tvarkomas vadovaujantis Lietuvos Respublikos asmens duomenų teisinės apsaugos įstatymu (Žin., 1996, Nr. 63-1479; 2008, Nr. 22-804), Lietuvos Respublikos valstybės registrų įstatymu (Žin., 1996, Nr. 86-2043; 2004, Nr. 124-4488), Lietuvos Respublikos baudžiamuoju kodeksu (Žin., 2000, Nr. 89-2741) (toliau – Baudžiamasis kodeksas), Lietuvos Respublikos baudžiamojo proceso kodeksu (Žin., 2002, Nr. 37-1341) (toliau – Baudžiamojo proceso kodeksas), Lietuvos Respublikos bausmių vykdymo kodeksu (Žin., 2002, Nr. 73-3084) (toliau – Bausmių vykdymo kodeksas), Nuostatais ir kitais Lietuvos Respublikos, Europos Sąjungos ir tarptautiniais teisės aktais.“

2. Papildau šiuo 8.7 punktu:

„8.7. Europos Sąjungos valstybių narių centrinės institucijos, paskirtos vadovaujantis 2009 m. vasario 26 d. Europos Sąjungos Tarybos pamatinio sprendimo 2009/315/TVR dėl valstybių narių keitimosi informacija iš nuosprendžių registro organizavimo ir turinio (OL 2009 L 93, p. 23) 3 straipsniu, ir trečiųjų šalių kompetentingos institucijos, nurodytos 1959 m. balandžio 20 d. Europos konvencijoje dėl savitarpio pagalbos baudžiamosiose bylose (Žin., 1995, Nr. 33-762) arba Lietuvos Respublikos tarptautinėse sutartyse.“

3. Papildau šiuo 21.8 punktu:

„21.8. vadovaujantis 2009 m. vasario 26 d. Europos Sąjungos Tarybos pamatiniu sprendimu 2009/315/TVR, 1959 m. balandžio 20 d. Europos konvencija dėl savitarpio pagalbos baudžiamosiose bylose Europos Sąjungos valstybių narių centrinių institucijų ir trečiųjų šalių kompetentingų institucijų pateiktų pranešimų apie Lietuvos Respublikos piliečiams šių šalių teritorijoje priimtus ir įsiteisėjusius teismo apkaltinamuosius nuosprendžius skenuotos kopijos.“

4. Papildau šiuo 30.4 punktu:

„30.4. Europos Sąjungos valstybių narių centrinės institucijos ir trečiųjų šalių kompetentingos institucijos – apie šių šalių teritorijoje Lietuvos Respublikos piliečiams priimtus ir įsiteisėjusius teismo apkaltinamuosius nuosprendžius.“

5. Išdėstau 62 punktą taip:

„62. Europos Sąjungos valstybių narių juridiniams ir fiziniams asmenims Registro duomenys teikiami ta pačia tvarka kaip ir Lietuvos Respublikos juridiniams ir fiziniams asmenims.“

Vidaus reikalų ministras	Raimundas Palaitis

SUDERINTA Lietuvos Respublikos teisingumo ministerijos 2011-04-11 raštu Nr. (1.8.)7R-2974	SUDERINTA Lietuvos Respublikos finansų ministerijos 2010-12-17 raštu Nr. (1.19-0206)-5K-1028096)-6K-1011264
SUDERINTA Lietuvos Respublikos krašto apsaugos ministerijos 2011-02-04 raštu Nr. 12-01-195	SUDERINTA Lietuvos Respublikos generalinės prokuratūros 2010-12-23 raštu Nr. 17.2-23123
SUDERINTA Nacionalinės teismų administracijos 2011-01-25 raštu Nr. 4R-131-(6.6)	SUDERINTA Lietuvos Respublikos specialiųjų tyrimų tarnybos 2010-12-17 raštu Nr. 4-01-4413
SUDERINTA Lietuvos Respublikos valstybės saugumo departamento 2010-12-13 raštu Nr. (66)-18-231-1384	SUDERINTA Valstybinės duomenų apsaugos inspekcijos 2010-12-21 raštu Nr. 2R-3749 (3.33)